— Мы ўсе сёння пачулі два самыя галоўныя тэзісы і два самыя галоўныя лозунгі: менш слоў — больш спраў. І каб рэальна ўсе задачы, пастаўленыя на нарадах, былі выкананыя. Прэзідэнт, вядома, вельмі шмат удзяліў увагі сацыяльнай сферы, сацыяльнай палітыцы, нават быў зроблены акцэнт на тое, што патрэбна, мабыць, больш грошай выдзяляць на сацыяльную сферу для тых людзей, якія сапраўды сёння маюць патрэбу ў сацыяльнай дапамозе, сацыяльнай абароне. Вядома, ён звярнуў вельмі вялікую ўвагу на эфектыўную занятасць насельніцтва. Для чаго трэба ствараць новую вытворчасць, а гэта новыя працоўныя месцы і, вядома, рост заработнай платы і, натуральна, павышэнне якасці жыцця нашага насельніцтва.